స్వీడన్
స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్ హోం.దేశ ఉత్తర మరయి పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్,ఆగ్నేయ సరిహద్దులో డెన్మార్క్ ఉన్నాయి.దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ మరియు పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే. 84% శాతం మంది నగరాలలోనే నివసిస్తారు. నగరాల మొత్తం వైశాల్యం దేశ వైశాల్యంలో 1.3% మాత్రమే.జనసంఖ్య 10 మిలియన్లు. ఇక్కడి ప్రజల జీవన ప్రమాణాలు చాలా మెరుగ్గా ఉంటాయి. ఇది చాలా ఆధునికమైన మరియు స్వేచ్ఛాయుతమైన దేశం. పర్యావరణ సంరక్షణ, వాతావరణ సమతౌల్యాన్ని పాటించడానికి ప్రభుత్వం ఇచ్చే ప్రాధాన్యతను అక్కడి ప్రజలు మనస్ఫూర్తిగా ఆహ్వానిస్తారు.దేశంలో 2.3 మిలియన్ల ప్రజలు విదేశీ నేపథ్యం కలిగి ఉన్నారు.జనసాంధ్రత చ.కి.మీ 22. ప్రజలు అధికంగా దక్షిణ భూభాగంలో అధికంగా ఉన్నారు.ఇక్కడ దాదాపు దేశంలో సగం మంది ప్రజలు నివసిస్తున్నారు.నగరప్రాంతాలలో దాదాపు 85% ప్రజలు నివసిస్తున్నారు.
ఎస్టోనియా
13 వ నుండి 20 వ శతాబ్దం వరకు ముఖ్యంగా ఎస్టోనియాలో ముఖ్యంగా తీరప్రాంతాలలో, ద్వీపాలలో (ఉదా. హియాయుమా, వర్మీ, రుహ్ను; స్వీడిష్ లో, డాగో, ఓర్మో, రన్ఓ, వరుసగా) బాల్టిక్ సముద్రం తీరప్రాంతాలలో స్వీడిష్ భాష వాడుకగా ఉన్న ప్రజలు నివసించారు. ప్రస్తుతం వారు దాదాపుగా అదృశ్యమైయ్యారు. స్వీడిష్ మాట్లాడే మైనారిటీ పార్లమెంటులో ప్రాతినిధ్యం వహించింది. పార్లమెంటరీ చర్చల్లో వారి మాతృభాషను ఉపయోగించుకునే హక్కు ఉంది.
1918 నుండి 1940 వరకు ఎస్టోనియా స్వతంత్రంగా ఉన్నప్పుడు స్వీడిష్ సంఘం బాగా గౌరవించబడింది. స్వీడిష్ మెజారిటీ కలిగిన మునిసిపాలిటీలు ప్రధానంగా తీరప్రాంతానికి చెందినవారు స్వీడిష్ భాషను ఉపయోగించారు. స్వీడిష్-ఎస్టోనియన్ సంస్కృతిలో ఒక భాగంగా చోటుచేసుకుంది. అయినప్పటికీ చాలామంది స్వీడిష్ మాట్లాడే ప్రజలు రెండవ ప్రపంచ యుద్ధం ముగిసే ముందు స్వీడన్‌కు పారిపోయారు. అంటే 1944 లో సోవియట్ సైన్యం ఎస్టోనియా మీద దాడి చేయడానికి ముందు. అనేక ఇతర ప్రాంతాల మాదిరిగా కాకుండా స్వీడన్ ప్రభావం లయనే కౌంటీలోని నోరౌట్సి పారిష్‌లో ప్రత్యేకంగా విలక్షణంగా ఉంటుంది. ఇక్కడ ద్విభాషా ఎస్టోనియన్, స్వీడిష్ పేర్లు వీధి చిహ్నాలు ఉన్న అనేక గ్రామాలు ఉన్నాయి.